als_Latn dik_Latn sag_Latn
Neda rrëfen dashurinë e saj me Ogrenin dhe në mënyrë koncize jep arsyet pse i dashuri i saj do të fitoj nesër edicionin e këtij viti të “Big Brother”. Neda nuk lë pa përmendur dhe banorë të tjerë të cilët janë shprehur kundër saj sidomos në raport me Ogrenin. Ajo nuk harron të përdor dhe ironinë kur u përgjigjet banorëve të tjerë: I uroj të qetësohen dhe të mos pretendojnë protagonizmin me forcëe dhe gjëra të ulëta. Makthi Neda përfundoi!
Si po i përjeton ditët që ke dal nga Big Brother?
Mund të them shumë qetë. Jam çmallur me njerëzit e mi të dashur. Kam rifilluar shkollën dhe çdo gjë po shkon drejt normalitetit.
Çfarë ka ndryshuar me ty nga dita para se të futesh në BB?
Big Brother është një eksperiencë që të ndihmon në shumë aspekte të ndryshme. Mund të them me plot gojë që ndihem më e fortë dhe më e rritur.
Për tre muaj me radhë keni qenë personi jo vetëm më i diskutuar në atë format por dhe i sulmuar shpesh herë, cilat janë arsyet sipas mendimit tuaj?
Unë e kam shprehur dhe brenda shtëpisë. Të ndjesh fort konkurrencën është arsye shumë e fuqishme për të sulmuar. Tanimë duke e parë dhe nga jashtë, kjo është e vetmja arsye që mund të gjej, pasi banorët nuk kane asgjë tjetër personale me mua.
Përpos të gjithë debateve, diskutimeve replikave apo lojërave që ju bëtë në atë shtëpi, krijuat dhe një lidhje sentimentale me Ogrenin? Na trego diçka për këtë histori tuajën.
Është histori e sinqertë dhe që rritet dita-ditës. Diçka që na fal vërtetë shumë lumturi. Unë dua të investoj në këtë marrëdhënie sa më shumë të mundem. Me daljen e tij do kemi mundësi të flasim e të njihemi akoma më mirë, pasi në të dy jemi njohur në kushte shumë të veçanta. Kushte të cilat na ndihmuan të forconim marrëdhënien tonë akoma dhe më shumë.
Nesër është finalja e “Big Brother” dhe janë katër finalist, unë jam i sigurt që ju do thoni se e fiton Ogreni por cilat janë arsyet që atë e bëjnë të triumfojë?
Sigurisht arsyet që dikur i gjeja dhe te vetja ime. Unë këtë BB e kam konsideruar si përleshje dhe përballje vlerash. Ogreni përfaqëson atë pjesë të shoqërisë që në thelb ka vlerat. Ai i ka mbrojtur duke qenë i palëkundur, me dinjitet dhe karakter të fortë. Mendoj se publiku që ka qenë shoqëruesi ynë gjatë gjithë këtyre ditëve, do vlerësojë pikërisht këtë. Fitorja e tij është e padiskutueshme.
Besoj se e keni bërë një rezyme të jetës tuaj në shtëpinë e “Big Brother”, ka diçka që do të donit të korrigjonit nëse do të rifuteshit nga e para?
Sigurisht që jo. Kam bërë çdo gjë ashtu si di ti bëj unë pa bërë kurrë kompromise, qoftë dhe me veten.
“Big Brother” është një provë karakteri për tu përballuar me një realitet që nuk është aspak i lehtë… a ia vlejti që e ndërmorët këtë aventurë kur shikoni që jeni në qendër të vëmendjes si për mirë ashtu dhe për gjëra që s’do doje të thuheshin?
Të jesh i njohur është thikë me dy presa. Nuk mund të pres që të më duan të gjithë. Ata që më duan më vlerësojnë për atë çka jam dhe çkam dhënë. Të tjerët pastaj kanë të drejtën e tyre të më kundërshtojnë madje dhe të shpifin gjëra të caktuara. ( qesh )
Cila është gjëja e parë që do t’i thuash Ogrenit pasi ta takosh jashtë spektaklit?
Që e dua dhe që jashtë kemi pasur njerëz që na kane vlerësuar e mbështetur fort. Të cilëve unë u jam shumë mirënjohëse e patjetër po ashtu ai sapo të dalë. Në këto formate mbështetja është më se e rëndësishme, për të të dhënë zemër e për të ecur përpara.
Nga reagimet që ke parë jashtë loje, si e shikon marrëdhënien në çift me Ogrenin? Shumë banorë që kanë jetuar me ju e kanë parë dhe si një lojë, edhe pse është vështirë të luash me atë që ndien?
Janë shprehur që është lojë sepse u ka interesuar. Mua më vjen të qesh para këtij komenti. Nuk besoj se ka më ndonjë njeri që vazhdon ta mendojë këtë.
Ne shtyp dhe në faqe të ndryshme në internet është shkruar për higjienën tuaj? Nga se vijnë këto komente?
Nga psuodo-opinionistë që dinë vetëm të merren me femra. Edhe pse konceptin e të qenit femër e kanë të gabuar që në ngjizje. Ta shpreha dhe më lart që të jesh i njohur ka dhe dizavantazhe. Një prej të cilëve është se duhet të jesh dhe “koka e turkut” të komplekseve që disa njerëz duan të zhdukin te vetja e tyre.
Shumë nga banorët që ishin në shtëpi patën kontakt me ju vetëm për faktin se i tillë është formati, por me gjithë ato që u krijuan aty mund të me jepni një opinion të shkurtër për këta emra, Alma, Alkena, Klodjana, Algen, Klaudia, Jonela dhe Shkëlqim?
Alkena dhe Klaudia , mikeshat e mia shumë të mira! Klodjana? Këshilloj familjen e saj, që t’i qëndrojë afër. Fama shpesh ta jep në kokë dhe ajo po e tregon më së miri. Nuk ka nevoje Klodjana të krahasohet me mua që të ndihet femër me e mirë, ajo duhet të dijë ta vlerësojë veten dhe ti heqë komplekset. Të baltosesh figurën time nuk të çon kurrkund, sepse njerëzit sot nuk janë të pazgjuar…të gjithë shohin e të gjithë kuptojnë. I uroj suksese Klodjanës gjatë rritjes!
Si e patë afrimin e fillimit mes Algenit dhe Klodjanës? Ju bëri përshtypje diferenca e moshës që ata kishin me njëri-tjetrin?
Ishin të rëndomta afrimet që Klodjana kishte me banorët sidomos meshkuj të shtëpisë. Ajo ka pranuar komente nga më fyeset prej tyre dhe s’ka reaguar kurrë. Klodi duhet ta ketë karakterin pak më të fortë dhe të mos lejojë të përdoret nga të tjerët aq lehtë. Ajo lojë ishte vetëm tre muaj, unë po flas për një jetë që është shumë e gjatë. Më vjen keq që “ngushëllimet” i gjente tek Ergysi dhe Algeni.(qesh)
Shpesh banorët e “Big Brother” që kanë dal tashmë nuk kanë nguruar të flasin në shtyp kundër jush. Tashmë që keni dal a je sqaruar me ta?
(qesh) I uroj të qetësohen dhe të mos pretendojnë protagonizmin me forcë dhe gjera të ulëta. Makthi Neda përfundoi.. Get a life !
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn